កញ្ជ្រោងកញ្ជ្រឹកលេងល្បិច

Nahida Esmail

កញ្ជ្រោងកញ្ជ្រឹក គឺជាកញ្ជ្រោងដ៏ឆ្លាតវាងវៃមួួយក្បាល។ វាលក់ឪឡឹកធំៗ ហើយស្រស់ៗ។ «ឪឡឹកអើយ ឪឡឹក!»

ទន្សាយទន្សីបាននិយាយថា «ឪឡឹកនេះថ្លៃណាស់!»។ សត្វកវែងវីវី ក៏បាននិយាយដែរថា «ឯងលក់ថ្លៃពេកហើយ!»។

កញ្ជ្រោងកញ្ជ្រឹកក៏មានគំនិតល្អមួយ។

វាបានពុះឪឡឹកជាពីរ ហើយកោសសាច់សីុទាំងអស់។

បន្ទាប់មក វាចាក់ទឹកចូលក្នុងសំបកឪឡឹក ហើយយក​ម្ជុល និងអំបោះ ដេរផ្លែឪឡឹកនោះឱ្យជិតដូចដើមវិញ។

វាក៏លក់ឪឡឹកទឹកទាំងនោះថោកៗ។ សត្វជាច្រើននាំគ្នាទិញឪឡឹកទាំងនោះពីកញ្ជ្រោងកញ្ជ្រឹក។

ស្វាស្វៃក៏រអ៊ូថា «ឪឡឹកនេះមានតែទឹកហ្នឹង»។

កញ្ជ្រោងកញ្ជ្រឹកនិយាយថា «ហាស! ឯងបង់ថ្លៃប៉ុន្មាន យកប៉ុណ្ណឹងទៅ»។

ដំរីដំរ៉ានិយាយថា «ពួកយើងត្រូវតែធ្វើឱ្យកញ្ជ្រោងកញ្ជ្រឹកនោះ រាងចាលម្ដង»។

សត្វទាំងអស់បានមកប្រជុំគ្នា ហើយរៀបចំផែនការមួយ។ ទីទុយទូទូនិយាយថា «ខ្ញុំមានគំនិតមួយ»។

ពួកគេយកសំបកឪឡឹកទទេមួយមក រួចក៏ចាប់ញាត់កញ្ជ្រោងកញ្ជ្រឹ​ក​ចូ​ល​ក្នុងសំបកនោះ ហើយដេរបិទភ្ជាប់។ បន្ទាប់មក ពួកគេយកវា​ទៅធ្វើជា​បាល់ ទាត់លេង។

កញ្ជ្រោងកញ្ជ្រឹកវិលមុខយ៉ាងខ្លាំង! វារាងចាលហើយ និងឈប់បោកគេទៀតហើយ។

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story Foxy Joxy Plays a Trick, author: Nahida Esmail . illustrator: Mdu Ntuli. Published by Book Dash, http://bookdash.org/foxy-joxy-plays-trick-mdu-ntuli-nahida-esmail-samantha-rice/ © Book Dash. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/